# Eiropas Savienības C 248A/2018

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 248A |
| | |
| Izdevums latviešu valodā | Informācija un paziņojumi | 61. gadagājums2018. gada 16. jūlijs |

ISSN 1977-0952

Eiropas Savienības

Oficiālais Vēstnesis

C 248A

Izdevums latviešu valodā

Informācija un paziņojumi

61. gadagājums2018. gada 16. jūlijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Centrālā banka |
| 2018/C 248 A/01 | Vakances paziņojums – Uzraudzības valdes priekšsēdētājs | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Centrālā banka

2018/C 248 A/01

Vakances paziņojums – Uzraudzības valdes priekšsēdētājs

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Centrālā banka

| 16.7.2018 | LV | Eiropas Savienības Oficiālais Vēstnesis | CA 248/1 |
| --- | --- | --- | --- |

16.7.2018

LV

Eiropas Savienības Oficiālais Vēstnesis

CA 248/1

---

Vakances paziņojums

Uzraudzības valdes priekšsēdētājs

(2018/C 248 A/01)

1.   Ievads

ECB meklē piemērotu kandidātu ar nevainojamu reputāciju un pieredzi banku un finanšu jomā Uzraudzības valdes priekšsēdētāja amatam no 2019. gada 1. janvāra.

Ar Padomes 2013. gada 15. oktobra Regulu (ES) Nr. 1024/2013 (“VUM regulu”) ECB uzticēti īpaši uzdevumi saistībā ar politikas nostādnēm, kas attiecas uz kredītiestāžu prudenciālo uzraudzību, un izveidots Vienotais uzraudzības mehānisms (VUM). VUM veido ECB un dalībvalstu, kuru valūta ir euro, nacionālās kompetentās iestādes, ar iespēju veidot ciešu sadarbību ar kompetentajām iestādēm dalībvalstīs, kuru valūta nav euro. ECB atbild par VUM darbību kopumā.

ECB uzticēto uzraudzības uzdevumu plānošanu un izpildi pilnībā veic Uzraudzības valde, kas ir ECB iekšēja struktūra. Uzraudzības valdes sastāvā ir priekšsēdētājs, priekšsēdētāja vietnieks, četri ECB pārstāvji un pa vienam kompetentās nacionālās iestādes pārstāvim no katras dalībvalsts, kura piedalās VUM (“iesaistītā dalībvalsts”). Gadījumā, ja kompetentā iestāde nav centrālā banka, Uzraudzības valdes loceklis var pieņemt lēmumu pieaicināt dalībvalsts centrālās bankas pārstāvi. Lai sekmētu Uzraudzības valdes darbību, t.sk. Uzraudzības valdes sanāksmju sagatavošanu, Uzraudzības valde izveidoja Koordinācijas komiteju, kuras sastāvā ir daži no tās locekļiem. Koordinācijas komitejā ietilpst ne vairāk kā astoņi locekļi, t.sk. priekšsēdētājs, priekšsēdētāja vietnieks un viens no ECB pārstāvjiem. Uzraudzības valdes locekļi rīkojas visas Eiropas Savienības interesēs.

Atlases un amatā iecelšanas procedūrā tiks ņemti vērā dzimumu līdztiesības principi, pieredze un profesionālā kvalifikācija.

Saskaņā ar 2013. gada 30. novembra Iestāžu nolīgumu ar Eiropas Parlamentu un 2013. gada 11. decembra Saprašanās memorandu ar Eiropas Savienības Padomi (ES Padomi) ECB par procedūras norisi pienācīgi informēs Eiropas Parlamentu un ES Padomi.

2.   Uzdevumi

Saskaņā ar VUM regulu un neskarot jebkādus citus uzdevumus, ko ECB Padome var nolemt uzticēt Uzraudzības valdes priekšsēdētājam un priekšsēdētāja vietniekam, priekšsēdētājs atbild par šādiem uzdevumiem:

| — | Uzraudzības valdes vadīšana, |
| --- | --- |

—

Uzraudzības valdes vadīšana,

| — | Uzraudzības valdes Koordinācijas komitejas vadīšana, |
| --- | --- |

—

Uzraudzības valdes Koordinācijas komitejas vadīšana,

| — | ECB gada pārskata par uzraudzības uzdevumu izpildi publiska sniegšana Eiropas Parlamentam un Eurogrupai, klātesot to iesaistīto dalībvalstu pārstāvjiem, kuru valūta nav euro, |
| --- | --- |

—

ECB gada pārskata par uzraudzības uzdevumu izpildi publiska sniegšana Eiropas Parlamentam un Eurogrupai, klātesot to iesaistīto dalībvalstu pārstāvjiem, kuru valūta nav euro,

| — | dalība Eurogrupas rīkotajā uzklausīšanā (pēc Eurogrupas pieprasījuma) par ECB uzraudzības uzdevumu izpildi, klātesot to iesaistīto dalībvalstu pārstāvjiem, kuru valūta nav euro, |
| --- | --- |

—

dalība Eurogrupas rīkotajā uzklausīšanā (pēc Eurogrupas pieprasījuma) par ECB uzraudzības uzdevumu izpildi, klātesot to iesaistīto dalībvalstu pārstāvjiem, kuru valūta nav euro,

| — | dalība uzklausīšanā pēc Eiropas Parlamenta pieprasījuma par ECB uzraudzības uzdevumu izpildi, ko rīko Eiropas Parlamenta kompetentās komitejas un, pēc pieprasījuma, konfidenciālās, slēgtās mutiskajās apspriedēs ar Eiropas Parlamenta kompetentās komitejas priekšsēdētāju un priekšsēdētāja vietnieku par ECB uzraudzības uzdevumiem, ja šādas apspriedes nepieciešamas Eiropas Parlamenta pilnvaru īstenošanai saskaņā ar Līgumu par Eiropas Savienības darbību, |
| --- | --- |

—

dalība uzklausīšanā pēc Eiropas Parlamenta pieprasījuma par ECB uzraudzības uzdevumu izpildi, ko rīko Eiropas Parlamenta kompetentās komitejas un, pēc pieprasījuma, konfidenciālās, slēgtās mutiskajās apspriedēs ar Eiropas Parlamenta kompetentās komitejas priekšsēdētāju un priekšsēdētāja vietnieku par ECB uzraudzības uzdevumiem, ja šādas apspriedes nepieciešamas Eiropas Parlamenta pilnvaru īstenošanai saskaņā ar Līgumu par Eiropas Savienības darbību,

| — | pēc iesaistītās dalībvalsts nacionālā parlamenta uzaicinājuma – dalība viedokļu apmaiņā par kredītiestāžu uzraudzību attiecīgajā dalībvalstī kopā ar attiecīgo kompetento nacionālo iestādi. |
| --- | --- |

—

pēc iesaistītās dalībvalsts nacionālā parlamenta uzaicinājuma – dalība viedokļu apmaiņā par kredītiestāžu uzraudzību attiecīgajā dalībvalstī kopā ar attiecīgo kompetento nacionālo iestādi.

Turklāt saskaņā ar VUM regulu ECB piešķirto uzdevumu īstenošanā iesaistītie darbinieki sniedz pārskatu Uzraudzības valdes priekšsēdētājam atbilstoši noteikumiem, kurus nosaka ECB Padome un ECB Valde.

Uzraudzības valdes priekšsēdētājs veic savus uzdevumus ciešā sadarbībā ar priekšsēdētāja vietnieku.

3.   Profesionālā kvalifikācija, pieredze un prasmes

Ir būtiski, ka pieteikuma iesniedzēji atbilst šādiem kritērijiem (tiem jābūt izpildītiem pieteikumu iesniegšanas beigu datumā):

| — | Eiropas Savienības dalībvalsts pilntiesīga pilsonība, |
| --- | --- |

—

Eiropas Savienības dalībvalsts pilntiesīga pilsonība,

| — | nevainojama reputācija un pieredze banku un finanšu jomā, t.sk. ievērojama profesionālā pieredze finanšu uzraudzībā vai makrouzraudzībā, vai abās šajās jomās, |
| --- | --- |

—

nevainojama reputācija un pieredze banku un finanšu jomā, t.sk. ievērojama profesionālā pieredze finanšu uzraudzībā vai makrouzraudzībā, vai abās šajās jomās,

| — | plaša pieredze, vadot un attīstot vadības komandu, un iepriekšēji panākumi gan stratēģiskajā, gan operatīvajā līmenī, |
| --- | --- |

—

plaša pieredze, vadot un attīstot vadības komandu, un iepriekšēji panākumi gan stratēģiskajā, gan operatīvajā līmenī,

| — | ievērojama pieredze vadības darbā, sekmīgi vadot augsti kvalificētu, vēlams, daudzvalodu un multikulturālu darbinieku komandu, |
| --- | --- |

—

ievērojama pieredze vadības darbā, sekmīgi vadot augsti kvalificētu, vēlams, daudzvalodu un multikulturālu darbinieku komandu,

| — | angļu valodas zināšanas augstākajā līmenī un vismaz vienas oficiālās ES valodas zināšanas vidējā līmenī, |
| --- | --- |

—

angļu valodas zināšanas augstākajā līmenī un vismaz vienas oficiālās ES valodas zināšanas vidējā līmenī,

| — | pieteikuma iesniedzēji nedrīkst būt ECB Padomes locekļi. |
| --- | --- |

—

pieteikuma iesniedzēji nedrīkst būt ECB Padomes locekļi.

Ideālā gadījumā pieteikuma iesniedzēji atbilst arī šādiem papildu kritērijiem:

| — | detalizēta izpratne par ES iestādēm un ES lēmumu pieņemšanas procedūrām, kā arī citiem Eiropas un starptautiskiem procesiem saistībā ar ECB darbību, |
| --- | --- |

—

detalizēta izpratne par ES iestādēm un ES lēmumu pieņemšanas procedūrām, kā arī citiem Eiropas un starptautiskiem procesiem saistībā ar ECB darbību,

| — | detalizēta izpratne par ECB uzdevumiem un funkcijām, |
| --- | --- |

—

detalizēta izpratne par ECB uzdevumiem un funkcijām,

| — | augsta līmeņa komiteju vai grupu vadīšanas pieredze, vēlams, starptautiskā vidē, |
| --- | --- |

—

augsta līmeņa komiteju vai grupu vadīšanas pieredze, vēlams, starptautiskā vidē,

| — | teicamas komunikācijas, personiskās, pārliecināšanas un sarunu prasmes un spēja veidot uzticamas darba attiecības ar ieinteresētajām personām ES un ārpus ES, |
| --- | --- |

—

teicamas komunikācijas, personiskās, pārliecināšanas un sarunu prasmes un spēja veidot uzticamas darba attiecības ar ieinteresētajām personām ES un ārpus ES,

| — | citu ES valodu zināšanas vidējā līmenī. |
| --- | --- |

—

citu ES valodu zināšanas vidējā līmenī.

4.   Darba nosacījumi

Uzraudzības valdes priekšsēdētāja darba noteikumi un nosacījumi, īpaši, darba samaksa, pensija un pārējās sociālās garantijas tiek norādītas līgumā ar ECB, un tās nosaka ECB Padome.

Amata pilnvaru termiņš ir pieci gadi, bez tiesībām tikt ieceltam atkārtoti.

Darba pienākumu veikšanas vieta ir Frankfurte pie Mainas (Vācija), kur atrodas ECB.

5.   Neatkarība un ētiskie standarti

Priekšsēdētājs rīkojas neatkarīgi un objektīvi visas ES interesēs, nelūdzot un nepieņemot norādījumus no ES iestādēm vai struktūrām, no kādas dalībvalsts valdības vai no kādas citas publiskas vai privātas struktūras.

Pēc iecelšanas amatā priekšsēdētājs ir pilnas slodzes darbinieks un nevar ieņemt amatus kompetentajās nacionālajās iestādēs.

Priekšsēdētājam jāievēro augstākie ētiskie standarti, atspoguļojot viņa atbildību par ECB un VUM integritātes un reputācijas nodrošināšanu. Uz priekšsēdētāju attieksies dienesta noslēpuma prasības un ierobežojumi pēc amata pilnvaru termiņa beigām (pārejas periods), lai iepriekš izvērtētu un novērstu iespējamos interešu konfliktus, ko varētu radīt turpmāka darbība divus gadus pēc amata pilnvaru termiņa beigām.

6.   Atlase un iecelšana amatā

Priekšsēdētāja atlases un amatā iecelšanas procedūra tiks īstenota saskaņā ar VUM regulā noteiktajām prasībām un iepriekš minēto atbildības nodrošināšanas kārtību, par ko panākta vienošanās ar Eiropas Parlamentu un ES Padomi. Procedūrai ir šādi posmi:

1.   Priekšatlase

ECB Padome izveidos priekšatlases komiteju, lai novērtētu pieteikumu atbilstību šajā vakances paziņojumā ietvertajiem kritērijiem. Pamatojoties uz pieteikumu novērtējumu, atbilstošākajiem kandidātiem būs intervija ar priekšatlases komiteju un tie piedalīsies ārēja pakalpojumu sniedzēja veiktā vadības spēju novērtējumā. Priekšatlases komiteja atlasīto atbilstošo kandidātu sarakstu un novērtējuma ziņojumu iesniegs ECB Padomei apspriešanai.

2.   Eiropas Parlamenta un ES Padomes informēšana

ECB informē Eiropas Parlamenta kompetento komiteju un ES Padomi par priekšsēdētāja amata pieteikuma iesniedzēju saraksta sastāvu (pieteikumu skaits, profesionālo iemaņu spektrs, dzimumu un tautību līdzsvars utt.) un sniedz tām atlasīto kandidātu sarakstu, ko apstiprinājusi ECB Padome. Atlasīto atbilstošo kandidātu sarakstu sniedz arī Uzraudzības valdei.

3.   ECB Padomes priekšlikums un Eiropas Parlamenta apstiprinājums

Pēc Uzraudzības valdes uzklausīšanas ECB Padome Eiropas Parlamentam apstiprināšanai iesniedz priekšlikumu par priekšsēdētāja iecelšanu no saraksta, ko sagatavojusi priekšatlases komiteja, pievienojot rakstiskus paskaidrojumus par lēmuma pamatā esošajiem apsvērumiem.

4.   ES Padome ieceļ priekšsēdētāju

Pēc tam, kad Eiropas Parlaments apstiprinājis ECB Padomes priekšlikumu, ES Padome pieņem īstenošanas lēmumu par priekšsēdētāja iecelšanu. ES Padome pieņem lēmumu ar kvalificētu balsu vairākumu, neņemot vērā to ES Padomes locekļu balsis, kuri pārstāv neiesaistītās dalībvalstis.

7.   Pieteikšanās procedūra

Pieteikuma iesniedzējiem pieteikumi jāsūta ierakstītā vēstulē vai izmantojot privātu kurjerpasta pakalpojumu ne vēlāk kā līdz 2018. gada 24. augustam (pasta zīmogs uz ierakstītas vēstules vai privātā kurjerpasta sūtījuma) uz šādu adresi:

| | European Central Bank |
| --- | --- |
| President’s Office |
| Sonnemannstraße 20 |
| 60314 Frankfurt |
| GERMANY |

European Central Bank

President’s Office

Sonnemannstraße 20

60314 Frankfurt

GERMANY

ECB patur tiesības pagarināt šīs vakances beigu termiņu, publicējot jaunu beigu termiņa datumu.

8.   Privātuma apliecinājums

ECB visus pieteikuma iesniedzēju personas datus apstrādās saskaņā ar ES Datu aizsardzības tiesību aktiem (1).

ECB ir personas datu, kas attiecas uz ar šo vakances paziņojumu saistīto atlases procedūru, apstrādes kontrolieris. Datu apstrāde ir uzticēta ECB Cilvēkresursu ģenerāldirektorāta ģenerāldirektoram.

Datu apstrādes mērķis ir organizēt Uzraudzības valdes priekšsēdētāja atlasi un iecelšanu amatā. Visi personas dati tiks apstrādāti tikai šādā nolūkā.

Personas datus ECB apkopo un apstrādā saskaņā ar Regulas (EK) Nr. 45/2001 5. panta a) punktu, un VUM regulas 26. panta 3. punktu.

Pieteikuma iesniedzēju personas datu saņēmēji ir priekšatlases komitejas locekļi un ECB Padomes locekļi. Atlasīto kandidātu personas datus nosūtīs Eiropas Parlamenta kompetentajai komitejai un ES Padomei, uz kurām arī attiecas Regula (EK) Nr. 45/2001. Turklāt ECB attiecīgos personas datus nosūtīs ārējam uzņēmumam PwC EU Services EESV, Brussels, Belgium, kurš veic attiecīgo vadības spēju atsevišķi novērtējumu un uz kuru attiecināti stingri konfidencialitātes un datu aizsardzības standarti.

ECB var glabāt sekmīgā kandidāta datus uz laiku līdz pieciem gadiem no a) amata pilnvaru termiņa beigām vai b) pēdējā pensijas maksājuma kandidātam. Pēc tam dati tiks pienācīgā veidā dzēsti. Nesekmīgo kandidātu datus glabās divus gadus pēc atlases procedūras beigām, un pēc tam tie tiks dzēsti. Juridisku strīdu gadījumā iepriekšminētie datu glabāšanas termiņi tiks pagarināti par diviem gadiem pēc attiecīgā procesa beigām.

Pieteikuma iesniedzējiem ir tiesības piekļūt saviem datiem, ierobežot to apstrādi, iebilst pret apstrādi, labot savus identifikācijas datus un, ievērojot noteiktus nosacījumus, dzēst ar tiem saistītos datus. Datus, kuri atbilst atlases kritērijiem, nevar atjaunināt vai labot pēc šī vakances paziņojuma beigu datuma, lai nodrošinātu atbilstību vienādas piekļuves un nediskriminēšanas principiem, un lai visiem kandidātiem nodrošinātu atlases procedūras stabilitāti, caurredzamību un godīgumu.

Pieteikuma iesniedzējiem visas procedūras laikā ir piekļuves tiesības sava novērtējuma datiem. Lai nodrošinātu priekšatlases komitejas un ECB Padomes apspriežu un lēmumu pieņemšanas konfidencialitāti un lai aizsargātu pārējo pieteikuma iesniedzēju tiesības un brīvības, pieteikuma iesniedzējiem atļauta piekļuve tikai viņu pašu iesniegtajiem datiem un tām vērtējuma daļām, kas attiecas uz viņiem.

Pieteikuma iesniedzēji savas tiesības var realizēt, sazinoties ar ECB Cilvēkresursu ģenerāldirektorāta ģenerāldirektoru (OfficeDGHSeniorMgt@ecb.europa.eu). Par datu aizsardzības jautājumiem var sazināties ar ECB Datu aizsardzības inspektoru (dpo@ecb.europa.eu).

Attiecībā uz pieteikuma iesniedzēju personas datu apstrādi pieteikuma iesniedzējiem ir tiesības jebkurā laikā vērsties pie Eiropas Datu aizsardzības uzrauga (EDAU) (www.edps.europa.eu).

---

(1)  Eiropas Parlamenta un Padomes Regula (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūras un par šādu datu brīvu apriti un Eiropas Centrālās bankas Lēmums (2007. gada 17. aprīlis), ar ko pieņem datu aizsardzības Eiropas Centrālajā bankā īstenošanas noteikumus (ECB/2007/1).

---